
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00301/2015-04
20.03.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 20.03.2015. године, донела је

О Д Л У К У

о акредитацији студијског програма
специјалистичких струковних студија
Утврђује се да ВИСОКА ГРАЂЕВИНСКО – ГЕОДЕТСКА ШКОЛА СТРУКОВНИХ СТУДИЈА са седиштем у ХАЈДУК СТАНКОВА 2, БЕОГРАД, ПИБ: 100005367, Матични број: 17150570,  испуњава прописане стандарде за акредитацију студијског програма: специјалистичке струковне студије – ПРИМЕЊЕНА ГЕОДЕЗИЈА И КАТАСТАР НЕПОКРЕТНОСТИ у оквиру поља техничко-технолошких наука и то за упис 32 (тридесетдва) студента у седишту Установе за извођење на српском језику.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа ВИСОКА ГРАЂЕВИНСКО – ГЕОДЕТСКА ШКОЛА СТРУКОВНИХ СТУДИЈА са седиштем у ХАЈДУК СТАНКОВА 2, БЕОГРАД, је дана 06.03.2015. године поднела захтев за акредитацију студијског програма специјалистичке струковне студије – ПРИМЕЊЕНА ГЕОДЕЗИЈА И КАТАСТАР НЕПОКРЕТНОСТИ у оквиру поља техничко-технолошких наука под бројем 612-00-00301/2015-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе ВИСОКА ГРАЂЕВИНСКО – ГЕОДЕТСКА ШКОЛА СТРУКОВНИХ СТУДИЈА и предлог одлуке, достављени су Комисији за акредитацију и проверу квалитета.
Студијски програм припада пољу техничко-технолошких наука и области геодетско инжењерство, што је у складу са законом и листом области коју је утврдио  Национални савет. Назив дипломе СПЕЦИЈАЛИСТA СТРУКОВНИ ИНЖЕЊЕР ГЕОДЕЗИЈЕ је у складу са листом звања коју је утврдио Национални савет, а дужина студија 1 година је у складу са законом.
Програм је прихваћен 26.12.2014. године од стране Наставно научног већа Школе.

Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 60.

Установа је објавила публикацију о студијском програму и подаци су такође присутни на сајту установе: www.vggs.rs.

Сврха је јасно и недвосмислено формулисана и у складу је  са основним задацима и циљевима установе

Циљеви су јасно дефинисани, посебно у складу са тренутним трендовима у области менаџмента.

Компетенције свршених студената су јасно дефинисане и у складу су са савременим трендовима у овој области.

Структура курикулума обухвата распоред предмета по семестрима, фонд часова и број ЕСПБ. Структура курикулума обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама, предусловима за похађање предмета, садржајем предмета, препорученом литературом, методима извођења наставе, начином провере знања и оцењивања.
Курикулум обухвата 5 предмета и сви су изборни који се бирају са листе од 10 предмета. Изборност је 95%. Предвиђена је стручна специјалистичка пракса од 180 часова (остали часови) и 5 бода. Специјалистички рад са 15 бодова и 150 остали часови. 

Активна настава: 24 часа недељно или 720 часова годишње, а предавања 12 часова недељно или 50%.  

Програм који се наставља на курс основних и мастер академских студија јесте прилагођен савременим кретањима у овој областии студентима пружа неопходно знање за каснији рад на проблематици унапређења геодетског инжењерства.

Програм је у довољној мери усаглашен са другим програмима који се слушају у истој установи. Структура програма јесте усаглшена са пет програма иностраних високошколских установа: 
Програм уписује одговарајући број студената сходно расположивим могућностима установе. При упису се проверавају способности студената које одговарају карактеру студијског програма.

Студенти полагањем испита стичу одређени број ЕСПБ бодова. Број ЕСПБ бодова утврђен је за сваки предмет према оптерећењу студената и према јединственој методологији. Успешност студената у савлађивању одређеног предмета континуирано се прати током наставе и изражава поенима. Предвиђено да студент стиче поене на предмету кроз рад у настави, испуњавањем предиспитних обавеза и полагањем испита при чему је минималан број поена које студент може да стекне испуњавањем предиспитних обавеза током наставе у границама дефинисаних у стандарду. Сваки предмет из студијског програма има јасан и објављен начин стицања поена: број поена које студент стиче по основу сваке појединачне врсте активности током наставе или извршавањем предиспитних обавеза и полагањем испита. 
Оптерећење наставника на Установи је 5,94 часа недељно, а оптерећење сарадника је 8,64 часа недељно. Наставници стално запослени држе 97,77% наставе.

Укупан број наставника  довољан да покрије укупан број часова наставе на студијском програму. У реализацији студијског програма специјалистичких струковних студија укључено је 9 наставника, 8 су са пуним радним временом, и за све су дате копије радних књижица и 1 по уговору. Просечно оптерећење наставника на студијском програму је 2,22 часа недељно, а на Установи 6,47 часова недељно. Наставници са пуним радним временом држе 97,00% наставе. Испуњен је захтев да 70% часова, од активне наставе коју држе наставници, држе наставници  са пуним радним временом.
Број сарадника је 7, 6 су са пуним радним временом и 1 по уговору је довољан да покрије укупан број часова наставе на студијском програму. Просечно оптерећење сарадника је 2,86 часа недељно, а на Установи 9,59 часова недељно.. 
Величина група за предавања и вежбе одговара Допуни стандарда за акредитацију студијских програма у оквиру поља техничко-технолошких наука.
На студијски програм уписује се 32 студената на прву годину. 

Обезбеђен је одговарајући простор за извођење наставе. Установа располаже простором од 3.653,47 м2  или 2,97 м2 по студенту (1.230 студента и 984 места) што значи да радом у  сменама испуњава тражене критеријуме. Установа обезбедила амфитеатре, учионице, лабораторије односно друге просторије за извођење наставе, као и библиотечки простор и читаоницу, у складу са потребама  образовног процеса. 

Установа је обезбедила одговарајући радни простор за наставнике и сараднике.

Обезбеђена сва техничка опрема за савремено извођење наставе.

Постоје библиотечки ресурси релевантни за извођење студијског програма. Високошколска установа обезбедила покривеност предмета одговарајућом уџбеничком литературом. Наведена листа уџбеника доступна студентима на студијском програму броји 57 наслова, а листа библиотечких јединица релевантних за студијски програм 121 наслов. Опремљеност училима и помоћним наставним средствима омогућава нормално одвијање наставног процеса, 312 јединица.

Установа је установила процедуре за праћење квалитета студијског програма. Континуирано ће се пратити спровођење плана наставе, као и планова рада за сваки предмет и предузимати мере за унапређење квалитета у погледу курикулума, наставе, наставног особља, оцењивања студената, уџбеника и литературе. Преко студенских анкета проверава се да ли наставници и сарадници имају коректан и професионалан однос према студентима.  
Именована је Комисија за квалитет од 16 чланова из свих структура.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT ВИСОКА ГРАЂЕВИНСКО – ГЕОДЕТСКА ШКОЛА СТРУКОВНИХ СТУДИЈА за студијски програм специјалистичке струковне студије – ПРИМЕЊЕНА ГЕОДЕЗИЈА И КАТАСТАР НЕПОКРЕТНОСТИ у оквиру поља техничко-технолошких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Вера Вујчић

У В Е Р Е Њ Е
О АКРЕДИТАЦИЈИ студијског програма
специјалистичкИХ струковнИХ студијА
ВИСОКА ГРАЂЕВИНСКО – ГЕОДЕТСКА ШКОЛА СТРУКОВНИХ СТУДИЈА са седиштем у ХАЈДУК СТАНКОВА 2, БЕОГРАД, ПИБ: 100005367, Матични број: 17150570, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма специјалистичке струковне студије – ПРИМЕЊЕНА ГЕОДЕЗИЈА И КАТАСТАР НЕПОКРЕТНОСТИ у оквиру поља техничко-технолошких наука и то за упис 32 (тридесетдва) студента у седишту Установе за извођење на српском језику.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

